text: রক্তবীজ হিন্দু ধর্মগ্রন্থ দেবীভাগবত পুরাণ ও মার্কণ্ডেয় পুরাণে বর্ণিত  শুম্ভ ও নিশুম্ভের প্রধান সেনাপতি । মহাদেবের আশীর্বাদে  মহাদানব রক্তবীজের শোণিত ধরনীতলে পতিত হইলেই এক নতুন রক্তবীজের সৃষ্টি হইত ।
  
  দেবী কৌষিকীর সহিত যুদ্ধ
  দেবীভাগবত পুরাণ ও মার্কেণ্ডেয় পুরাণে বর্ণিত কাহিনী অনুসারে যখন  শুম্ভ ও নিশুম্ভ ত্রিলোক বিজয় করে ঋষিদের অত্যাচার ও দেবতাদের স্বর্গচ্যুত করে তখন দেবতারা মহামায়ার স্তব করেন । দেবতার স্তুতিতে প্রসন্ন হয়ে পার্ব্বতী তার গাত্র কোষ  হইতে  পরম  তেজস্বী,  পরম রূপবতী নারীর  সৃষ্টি করেন । পার্ব্বতীর কোষ হইতে সমুৎপন্ন বলিয়া সেই মহাকায়া দেবী কৌষিকী নামে বিখ্যাতা হয় । দেবী কৌষিকী  রূপভেদে চন্ডী । আর দেবী পার্ব্বতীর গাত্রবর্ণ কৃষ্ণবর্ণ  ধারণ করে বলিয়া দেবী কালীকা নামে বিখ্যাতা হন ।   দেবতাদের  অভয় প্রদান করে  দেবী কৌষিকী, শুম্ভ ও নিশুম্ভ বধের নিমিত্ত রণক্ষেত্রে গমন করেন।  রক্তবীজ সমরক্ষেত্রে অবতরণ করে দেবীর সহিত যুদ্ধাভিলাষে উদ্যত হয় । দেবী খড়্গ প্রহারে রক্তবীজের মুণ্ডছেদন করে । অনন্তর মহাসুরের   শোণিতধারা ভূমিতলে পতিত হয় ও পতিত  রুধি হইতে সহস্র রক্তবীজের সৃষ্টি হয় । দেবী  কখনও খড়্গ কখনও শূল প্রহারে নবসৃষ্ট রক্তবীজের  দেহ বিদারণ করিল কিন্তু নবসৃষ্ট সহস্র  রক্তবীজের শোণিতধারা হইতে   পূর্ব্বের ন্যায়  অযুত লক্ষাধিক নতুন অসুরের সৃষ্টি হইল । অনন্তর রণভূমি রক্তবীজে  পরিব্যপ্ত হইয়া উঠিল । সেই মহাসুরকে দমন করা দুসাধ্য জ্ঞাত হইয়া সেই মহাদেবী কৌষিকী, প্রলয়কারী  দেবী কালীকাকে আহ্বান করেন । দেবী পার্বতী তার দেহ হইতে কালীকা দেবি অবতরণ হইবামাত্র দেবীকে আদেশ করিয়া কহিলেন, কালী তোমার জিহ্বা বিস্তার করিও, আমি রক্তবীজের দেহ বিদারণ করিবামাত্র তুমি মহাসুরের রক্ত  পান করিও । এইরূপে রক্তবীজের রক্ত ধরনীতলে পতিত না হওয়ায় ফলে নতুন রক্তবীজ  সৃষ্টি হইবে  না । দেবী রক্তবীজের হনন করিবামাত্র কালীকা দেবীও সেই শোণিতধারা  পান করে ফলে সকল রক্তবীজের বিনাশ হয় ।
  
  বিষয়শ্রেণী:পৌরাণিক চরিত্র
title: রক্তবীজ